**Сабақ жоспары:**

**Қазақстан тарихы 8 «Б» сыныбы Күні: 12.12.2016 жыл**

**Сабақтың тақырыбы:** 1837 – 1847 жылдардағы Кенесары Қасымұлы бастаған ұлт – азаттық қозғалыс

**Сабақтың мақсаты:**

**Білімділік:** Қазақстан аумағындағы отаршылдыққа қарсы ең ірі көтерілістің мақсатын, барысын, негізгі кезеңдерін, тарихи маңызын аша отырып, оны Ресей халықтарының азаттық үшін күресінің бір бөлігі екенін, ол қазақ қоғамы мен патша үкіметі арасындағы қайшылықтардың салдары екенін көрсету;

**Дамытушылық:** Қазақстан аумағындағы көтерілістерге және Қазақ хандығы мен Кенесары билігіне салыстырмалы талдау жасау, қорытынды шығару, өз көзқарасын дәлелдеу дағдыларын жетілдіру;

**Тәрбиелік:** Отан тарихына құрметпен, мақтанышпен қарауға, адамгершілікке тәрбиелеу.

**Сабақтың түрі:** аралас  
**Сабақ әдісі:** Интерактивті  
**Көрнекілік:** ХІХ ғасырдағы Қазақ жүздерінің картасы, Кенесары Қасымұлының суреті, ол туралы видеоролик, плакаттар, маркер, желім, қайшы  
**Сабақтың барысы:**I. Ұйымдастыру кезеңі.  
Мұғалімнің іс – әрекеті:  
Сәлемдесу. Алтын ережемен таныстырып, назарларын сабаққа аудару. Оқу – құралдарын түгелдеу. Әр түрлі жазулары бар қима қағаздарды таңдату арқылы 5 топқа бөлу.

І топ: «Е.Пугачев көтерілісі»   
ІІ топ: «С.Датұлы көтеріліс»

ІІІ топ: «Исатай мен Махамбет көтерілісі»

ІV топ: «Ж.Тіленшіұлы көтерілісі»

V топ: «Саржан Қасымұлы мен Қасым Абылайұлы көтерілісі»

Топ басшыларын сайлап, бағалау парақшаларын тапсырамын.

**Үй тапсырмасын** картаның белгілі бір аумағына қатысты сұрақтар бар карточкаларды сол картаға жапсырып қоямын. Әр оқушы карточка сұрақтарының номерін таңдау арқылы жауап береді

1.Қасым Абылайұлы мен Саржан Қасымұлы бастаған көтеріліс қай жерді қамтыды?

2.Қасым Абылайұлы мен Саржан Қасымұлы бастаған көтеріліс қашан болды?

3.Жоламан Тіленшіұлы бастаған көтеріліс немен аяқталды?

4.Қасым Абылайұлы мен Саржан Қасымұлы бастаған көтеріліс қалай аяқталды?

5.Ресей өкіметінің Қасым Абылайұлының талабына қайтарған жауабы?

6.Қасым Абылайұлы Ресей өкіметінен нені талап етті?

7. ХІХ ғасырдың 20- жылдарына қарай Қоқан бектерінің билігінде болған қазақтың жерлері?

8. Қазақстанның оңтүстік және оңтүстік – батысына басқыншылық саясатын күшейткен хандықтар?

9. «Сібір қырғыздарын шекаралық басқару» шекаралық басқармасының орталығы қай қалада орналасты?

10.Жоламан Тіленшіұлы бастаған көтерілістің басты мақсаты?

11. Жоламан Тіленшіұлы бастаған көтеріліс қай жерде болды?

12. Жоламан Тіленшіұлы бастаған көтеріліс қай жылдарды қамтыды?

**Жаңа сабақ** : ( Кенесары Қасымұлы туралы видеоролик тамашалайды)

Постер ( әр топқа жаңа тақырып бойынша тапсырма беремін. Алдымен оқуға, содан соң постерлерін қорғау үшін уақыт беремін.

**Бекіту:** Слайд арқылы сұрақ – жауап, «Венн диаграммасы»

Рефлексия «Бағдаршам»

**Бағалау:** Топ басшыларының бағалауы, мұғалімнің бағалауы **Үйге тапсырма:** §25-26. Кенесары Қасымұлы бастаған ұлт – азаттық көтеріліс

**«Тараз қаласы әкімдігінің білім бөлімінің Ғани Мұратбаев атындағы**

**№17 орта мектебі» коммуналдық мемлекеттік мекемесі**

***1837 – 1847 жылдардағы Кенесары Қасымұлы бастаған ұлт – азаттық қозғалыс***

Пәні: Қазақстан тарихы

Пән мұғалімі: Бекбергенов Т.Н.

Сынып: 8 «Б»

**Тараз -2016**